Stanislav Belkovski

Stanislav Aleksandrovitš Belkovski (vene keeles Станислав Александрович Белковский; poolapäraselt Stanisław Biełkowski; sündinud 7. veebruaril 1971 Moskvas) on Venemaa poliitikavaatleja, publitsist ja endine poliittehnoloog. Pärast Krimmi annekteerimist kirjutas Belkovski märtsis 2014 enda kavatsusest taotleda Ukraina kodakondsust. 2018. aasta Venemaa presidendivalimistel oli ta presidendikandidaat Ksenija Sobtšaki valimisstaabi poliitiline peaekspert. 2022. aastal, pärast Venemaa sissetungi Ukrainasse, lahkus Belkovski Venemaalt. Belkovski lõpetas 1992. aastal Moskvas asuva Juhtimise Riikliku Akadeemia majandusküberneetika teaduskonna programmeerija erialal. Töötas esialgu Vene NFSV Goskomnefteproduktis süsteemsete tööde osakonnas programmeerijana, seejärel teenis elatist poliitkonsultandina. Alates 1990. aastate keskpaigast tegi koostööd Boriss Berezovskiga. Aastatel 2002–2004 oli ta Rahvusliku Strateegia Nõukogu (SNS) peadirektor. 2003. aasta mais avaldas SNS-i nimel ettekande "Venemaal valmistatakse ette oligarhilist pööret", mis oli suunatud naftakompanii Jukos ja Mihhail Hodorkovski vastu. See langes kokku Jukose kohtuliku tagakiusamise algusega ja Platon Lebedevi vahi alla võtmisega. Belkovski on sõltumatu organisatsiooni Venemaa Rahvusliku Strateegia Instituudi asutaja ja olnud selle esimene direktor (2004–2009). 2004. aasta juunis asutas Belkovski Ukraina Rahvusliku Strateegia Instituudi. Ta on olnud ajalehe Moskovski Komsomolets kolumnist, töötanud telekanalil Dožd ning olnud külalisesineja Doždi stuudios ja raadiojaama Ehho Moskvõ eetris. Jaanuaris 2012 avaldas Belkovski artikli "MP VÕK – petiste ja varaste kirik". Sama aasta septembris kirjutas ta vajadusest likvideerida Vene Õigeusu Kirik. Seda kordas ta artiklis pärast Krimmi annekteerimist 2014. aasta märtsis. 2017. aasta oktoobris raadiojaama Ehho Moskvõ eetris rääkis ta taas vajadusest likvideerida Moskva Patriarhaadi Vene Õigeusu Kirik. Seejuures täpsustas ta, et peab ennast usklikuks ja jutt käib Vene Õigeusu Kiriku kui institutsiooni ärakaotamisest, mille asemele tema meelest peaks tekkima sõltumatute koguduste konföderatsioon protestantliku printsiibi alusel. Stanislav Belkovski isa oli rahvuselt poolakas, teenis sõjaväelasena Nõukogude armees ning suri 1990. aastal. Ema oli rahvuselt juuditar ja töötas õpetajana. Belkovski oli kuus aastat abielus ukraina politoloog Olesja Jahnoga. Neil on poeg Dmitri (sündinud 1998). 2017. aasta mais abiellus Belkovski Itaalia kodaniku Peterburist pärit Zemfira De Vrgiliisiga. Belkovski valdab vabalt nelja keelt: vene, inglise, saksa ja ukraina keelt. Enam-vähem valdab ka prantsuse ja itaalia keelt. 2006 – Белковский С. А., Голышев В. "Бизнес Владимира Путина: сб. аналитических ст.". Екатеринбург: Ультра, ISBN 5-9681-0103-2 2007 – Белковский С. А. "Империя Владимира Путина". Москва: Алгоритм, ISBN 978-5-9265-0437-5 2009 – Белковский С. А., Милитарёв В. Ю., Святенков П. В. "Медвежье царство". Москва: Алгоритм, ISBN 978-5-9265-0594-5 (poliitiline bestseller). 2010 – Белковский С. А. "Покаяние". Москва: АСТ: Астрель, ISBN 978-5-17-068000-9 2012 – Белковский С. А. "Новейший Путин: что ждёт Россию?". Алгоритм, ISBN 978-5-4438-0011-0 2012 – Белковский С. А. "Сущность режима Путина". Алгоритм, ISBN 978-5-4320-0065-1 2013 – Белковский С. А. "Чёрная метка оппозиции". Москва: Алгоритм, ISBN 978-5-4438-0355-5 2013 – Белковский С. А. "Апология Владимира Путина. Легко ли быть царём?". Москва: Алгоритм, ISBN 978-5-4438-0411-8 2015 – Белковский С. А. "Зюльт". Москва: АСТ, ISBN 978-5-17-092740-1 2015 – Белковский С. А. "Империя Кремль. Крепость или крепостная система?". Алгоритм, ISBN 978-5-4438-1044-7 2016 – Белковский С. А. "Любовь провокатора". Москва: АСТ, ISBN 978-5-17-094199-5 2016 – Белковский С. А. "Русское счастье по-путински. Что нам надо". Москва: Алгоритм, ISBN 978-5-906817-33-4 Почему я прошу украинского гражданства. snob.ru, 19. märts 2014 Оппозиция-2010. 60 биографий. Белковский, Станислав Александрович. scilla.ru О себе. tvrain.ru В России готовится олигархический переворот. utro.ru, 26. mai 2003 Станислав Белковский[alaline kõdulink]. tvrain.ru Станислав Белковский. censor.net.ua Станислав Белковский: "На Украине сегодня "политическая весна". elcomart.com, 5. mai 2006 Станислав Белковский. РПЦ МП — церковь жуликов и воров. rpczmoskva.org.ru, 22. jaanuar 2012 Станислав Белковский: меня будут сажать так же, как Pussy Riot. polit.ru, 20. veebruar 2013 С. Белковский высказался о ликвидации Московского Патриархата. pravoslavie.ru, 31. oktoober 2017 Станислав Белковский сообщил о новой женитьбе. mk.ru, 13. mai 2017 Dmõtro Gordoni intervjuu Stanislav Belkovskiga. Lõigu algus 1:30. gordonua.com Белковский, Станислав. ozon.ru Intervjuu Stanislav Belkovskiga. echo.msk.ru, 16. mai 2016 Dmõtro Gordoni intervjuu Stanislav Belkovskiga 2016. aastal. youtube.com, 6. aprill 2017